钦定古今图书集成/理学汇编/字学典/第097卷 > 桓元
## 钦定古今图书集成/理学汇编/字学典/第097卷 > 桓元

按《晋书》本传：桓元，字敬道，大司马温之孽子也。元兴
二年，元诈表请平姚兴。初欲饰装，无他处分，先使轻
舸载服玩及书画等物。或谏之，元曰：“‘书画服玩，既宜
恒在左右，脱有不意，当使轻而易运’。众咸笑之。元性
贪鄙，好奇异，人士有法书好画，皆蒲博而取。”　按《王
献之传》：“桓元雅爱羲之父子书，各为一帙，置左右以
玩”之。

按王僧虔《论书》，“桓元书自比右军”，议者未之许，云“可
比孔琳之。”

按《书断》：“桓元尝慕小王善于草法。”